Държавен вестник, бр. 15, 2004 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  15
Раздел III
Изискване към водачите на моторни превозни
средства, превозващи опасни товари
Чл. 21. Водачите, извършващи превози на
опасни товари, трябва да са преминали курс за
професионално обучение и да притежават ADR
удостоверение за успешно положен изпит.
Чл. 22. (1) Водачите преминават основен курс
на обучение по темите, определени в приложе-
ние № 4, раздел I.
(2) След завършване на основния курс вода-
чите полагат изпит.
Чл. 23. (1) Водачите, извършващи превоз на
опасни товари в цистерни, опасни товари от
клас 1 и клас 7, трябва да са завършили специ-
ализирани курсове за превоз на опасни товари.
Темите за обучение са определени в приложе-
ние № 4, раздели II, III и IV.
(2) Водачите се допускат до специализиран
курс за превоз в цистерни, за превоз на опасни
товари от клас 1 и клас 7 след успешно положен
изпит за основен курс.
(3) След завършване на специализирания
курс водачите полагат изпит.
Чл. 24. (1) Изпити след завършен основен
или специализиран курс се полагат пред коми-
сия, назначена от изпълнителния директор на
ИА “АА”.
(2) В изпитните комисии за проверка на зна-
нията за превоз на опасни товари от клас 1 и
клас 7 може да участва и представител на Ми-
нистерството на вътрешните работи и Агенци-
ята за ядрено регулиране.
Чл. 25. (1) Изпитите са писмени и обхващат
темите, определени в приложение № 4.
(2) Резултатите от проведените изпити се
оформят в протокол на изпитната комисия,
който се утвърждава от изпълнителния ди-
ректор на ИА “АА” и се съхранява най-малко
5 години.
(3) Изпитът се провежда при спазване на
изискванията на т. 8.2.2.7 на Приложение Б на
ADR по методика, утвърдена от изпълнител-
ния директор на ИА “АА”.
(4) До изпитите по чл. 22, ал. 2 и чл. 23,
ал. 3 се допускат лица, които притежават удос-
товерение за преминат курс за професионално
обучение.
Чл. 26. (1) На успешно издържалите изпита
пред комисията по чл. 24, ал. 1 изпълнителни-
ят директор на ИА “АА” издава ADR удостове-
рение по образец съгласно приложение № 5 с
валидност 5 години.
(2) Срокът на валидност на ADR удостове-
рението се продължава за нови 5 години, ако
кандидатът премине опреснителен курс на обу-
чение и положи успешно изпит преди изтичане
на валидността на удостоверението.
(3) Опреснителният курс се провежда съг-
ласно изискванията на т. 8.2.2.7.3 на Приложе-
ние Б на ADR.
Чл. 27. ADR удостоверението се издава на
български и на английски език, доколкото друго
не е уговорено в споразуменията между държа-
вите, на чиято територия се извършва превозът.
Чл. 28. Изпълнителна агенция “Автомобил-
на администрация” води регистър на издаде-
ните удостоверения на водачи, превозващи
опасни товари.
Раздел IV
Изисквания към персонала
Чл. 29. (1) Лицата, наети на работа от ра-
ботодател, извършващ превози и/или това-
рене и разтоварване на опасни товари, които
класифицират, пакетират, маркират, етике-
тират, товарят, разтоварват, предават или
приемат за превоз опасни товари, или под-
готвят превозните документи на опасни то-
вари, преминават курс на обучение за изиск-
ванията при превоза и безопасна работа с
опасни товари.
(2) Лица, които не са преминали обучение по
ал. 1, не се допускат до работа с опасни товари.
Чл. 30. (1) Обучението се провежда в работ-
но време от консултантите по безопасността
или други лица с подходящо образование и опит,
като разходите не могат да бъдат за сметка на
обучаваните.
(2) Работодателят определя с писмена запо-
вед обхвата, продължителността и съдържани-
ето на обучението, както и лицата, които про-
веждат обучението.
(3) В зависимост от отговорностите и за-
дълженията на лицата по чл. 29 обучението
включва:
1. въведение в общите изисквания за превоз
на опасни товари;
2. детайлно обучение в съответствие със
специфичните задължения и отговорности на
персонала, свързани с превоз на опасни товари;
3. информация за произтичащите от товари-
те рискове и опасности—при превоза на опасни
товари, при произшествия или инцидент, както
и при манипулации с тях;
4. действията, които трябва да се предприе-
мат в случай на произшествие.
(4) Работодателят периодично осигурява
опреснително обучение на персонала, но не по-
рядко от един път в годината.
Чл. 31. (1) Лицето, провело обучението, из-
дава служебна бележка за преминато обучение,
която се съхранява в личното досие на работни-
ка или служителя.
(2) Копие от служебната бележка се връчва
на лицето, преминало обучението.